Man verloor been ná gewapende roof | Maroela Media
'n Man van Phalaborwa se been moet geamputeer word nadat hy Sondag deur rowers in die been geskiet is.
Netwerk24 berig Thys Besselaar (35) is Vrydagoggend saam met Tokkie Hugo, eienaar van die Certainty Lodge in Sodwana, KwaZulu-Natal, aangeval. Hugo het die aand gaste onthaal en die meeste mense is omstreeks 21:00 terug na hul kamers. Hugo en Besselaar het egter agtergebly om nog 'n drankie by die kroeg te drink.
Drie rowers, gewapen met 'n 9 mm-pistool, 'n AK-47 en 'n haelgeweer, het die perseel binnegekom en die mans oorrompel. Volgens Hugo het een van die rowers deurentyd op Besselaar gefokus omdat hy gedink het hy het 'n vuurwapen.
Besselaar het die rower met 'n kroegstoel aangeval, terwyl Hugo die ander twee getakel het. Die rower met die haelgeweer het Besselaar in die been geskiet voordat al drie van die toneel gevlug het.
Volgens Hugo het die rowers vroeër die werkers op die perseel geteiken en verskeie selfone gesteel.
Besselaar is na 'n hospitaal in Richardsbaai gehaas en Sondag na 'n hospitaal in Durban oorgeplaas. Sy been sal Maandag geamputeer word.
KwaZulu-Natal Phalaborwa Sodwana
Al weer Sodwana , Mens kan nie meer n kaans vat daar nie , hoeveelste mense wat nou beroof word daar vir n cell foon
Ek het 21 jaar in KZN gewoon, wat 'n genade dat ek weg is daar so 8 jaar gelede, sal ook NOOIT weer daarheen terug keer nie.